ประกาศกรมสรรพสามิตเรื่องกำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ[๑] อาศัยอำนาจความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ ๗) พ.ศ. ๒๕๕๐ และวรรคสาม ของข้อ ๒แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วพ.ศ. ๒๕๖๐ อธิบดีกรมสรรพสามิตกำหนดการใช้การขีดฆ่าและการปิดแสตมป์สรรพสามิตสำหรับสินค้ายาสูบ เพื่อให้ปรากฏว่าเสียภาษีแล้วโดยออกประกาศไว้ ดังต่อไปนี้ข้อ ๑ การใช้แสตมป์สรรพสามิตเพื่อให้ปรากฏว่ายาสูบได้เสียภาษีแล้วให้ดำเนินการดังนี้๑.๑ ยาสูบชนิดบุหรี่ซิกาแรตให้ผู้มีหน้าที่เสียภาษีรับแสตมป์สรรพสามิตตามวิธีการที่กำหนดในข้อ ๒เพื่อนำแสตมป์สรรพสามิตไปปิดบนซองยาสูบ หรือนำแสตมป์สรรพสามิตไปขีดฆ่า และปิดบนซองยาสูบ๑.๒ ยาสูบชนิดอื่นนอกจากบุหรี่ซิกาแรตให้ผู้มีหน้าที่เสียภาษีรับแสตมป์สรรพสามิตตามวิธีการที่กำหนดในข้อ๒ เพื่อนำแสตมป์สรรพสามิตไปขีดฆ่าและปิดบนซองยาสูบหรือภาชนะบรรจุยาสูบในกรณีที่มิได้บรรจุซองข้อ ๒[๒]การรับแสตมป์สรรพสามิตให้ดำเนินการดังนี้๒.๑ ยาสูบที่ผลิตในราชอาณาจักร(๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้ว ยื่นคำขอรับแสตมป์สรรพสามิตตามแบบ ภส. ๐๖-๑๖ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่โรงอุตสาหกรรมตั้งอยู่(๒) ให้เจ้าพนักงานสรรพสามิตตรวจสอบคำขอ พร้อมเอกสารและหลักฐานเสนอสรรพสามิตพื้นที่หรือสรรพสามิตพื้นที่สาขาเพื่อพิจารณาจ่ายแสตมป์สรรพสามิต(๓) ผู้มีหน้าที่เสียภาษีจะต้องเก็บรักษาแสตมป์สรรพสามิตไว้ในสถานที่เก็บที่มั่นคงแข็งแรงภายในโรงอุตสาหกรรม๒.๒ ยาสูบที่นำเข้ามาในราชอาณาจักร(๑) กรณียาสูบที่นำเข้ามาในราชอาณาจักรโดยมิได้นำแสตมป์สรรพสามิตไปปิดบนซองยาสูบณ โรงงานผู้ผลิตยาสูบในต่างประเทศ ให้ดำเนินการดังนี้(๑.๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นคำขอรับแสตมป์สรรพสามิต ตามแบบ ภส. ๐๖-๑๖ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิตณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่(๑.๒) ให้เจ้าพนักงานสรรพสามิต ตรวจสอบคำขอพร้อมเอกสาร และหลักฐานเพื่อเสนอสรรพสามิตพื้นที่เพื่อพิจารณาอนุญาตให้จ่ายแสตมป์สรรพสามิตได้(๒)กรณียาสูบที่นำเข้ามาในราชอาณาจักรโดยนำแสตมป์สรรพสามิตไปปิดที่โรงงานผู้ผลิตยาสูบในต่างประเทศ ให้ดำเนินการดังนี้(๒.๑) ให้ผู้ได้รับใบอนุญาตขายยาสูบประเภทที่ ๑ที่ประสงค์จะนำยาสูบเข้ามาในราชอาณาจักรโดยจะขอนำแสตมป์สรรพสามิตไปปิดบนซองยาสูบ ณโรงงานผู้ผลิตยาสูบ ในต่างประเทศยื่นขอชำระภาษีสรรพสามิตก่อนความรับผิดในอันจะต้องเสียภาษีเกิดขึ้น ณ สำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่โดยให้ใช้แบบรายการภาษีสรรพสามิต ตามแบบ ภส. ๐๓-๐๗ โดยอนุโลม(๒.๒) เมื่อดำเนินการตาม (๒.๑) แล้วให้ยื่นคำขอรับแสตมป์สรรพสามิต ตามแบบภส. ๐๖-๑๖ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าว ต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่(๒.๓) ให้เจ้าพนักงานสรรพสามิต ตรวจสอบคำขอพร้อมเอกสาร และหลักฐาน เพื่อเสนอสรรพสามิตพื้นที่เพื่อพิจารณาอนุญาตให้จ่ายแสตมป์สรรพสามิตได้ข้อ ๓ การปิดแสตมป์สรรพสามิตสำหรับยาสูบให้ดำเนินการดังนี้๓.๑ ให้ปิดแสตมป์สรรพสามิตก่อนนำยาสูบออกจากโรงอุตสาหกรรมหรือสำนักงานศุลกากรหรือด่านศุลกากร หรือปิด ณ สถานที่อื่นที่ได้รับอนุญาตจากสรรพสามิตพื้นที่ในความควบคุมของพนักงานเจ้าหน้าที่ก็ได้แล้วแต่กรณีโดยให้ใช้กาวทาหลังแสตมป์สรรพสามิตให้ทั่วแล้วปิดบนซองยาสูบหรือภาชนะบรรจุยาสูบในกรณีที่มิได้บรรจุซองให้แนบแน่นสนิทจนไม่สามารถแกะลอกได้ตรงรอยสำหรับเปิดซึ่งเมื่อนำยาสูบออกจากซองหรือภาชนะบรรจุยาสูบเมื่อใดแสตมป์สรรพสามิตที่ปิดอยู่จะต้องถูกทำลายเสียสภาพไปจากเดิมทันทีโดยการปิดดังกล่าวต้องไม่ปิดทับชื่อและที่ตั้งสถานประกอบกิจการของผู้ผลิตยาสูบหรือผู้นำเข้าสำหรับยาสูบชนิดบุหรี่ซิกาแรตให้ปิดภายใต้กระดาษแก้วที่หุ้มซองยาสูบ๓.๒ กรณีแสตมป์สรรพสามิตที่มีกระดาษแผ่นหลังเป็นแบบกลาสซีนหรือชนิดมีกาวในตัว ให้ใช้วิธีการปิดแสตมป์สรรพสามิตเช่นเดียวกับ ๓.๑โดยไม่ต้องใช้กาวข้อ ๔ การขีดฆ่าแสตมป์สรรพสามิตให้ใช้วิธีการดังนี้๔.๑ ยาสูบชนิดบุหรี่ซิกาแรตที่ผลิตในราชอาณาจักรหรือที่นำเข้ามาในราชอาณาจักรให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิต โดยใช้เครื่องหมาย วัน เดือนปี ที่จ่ายแสตมป์สรรพสามิตหรือเครื่องหมายอย่างใดอย่างหนึ่งที่เจ้าพนักงานสรรพสามิตกำหนดประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๒ ยาสูบอื่น ๆนอกจากบุหรี่ซิกาแรตที่ผลิตในราชอาณาจักรให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิตโดยใช้เครื่องหมายขีดฆ่าแสตมป์สรรพสามิตซึ่งกำหนดเป็นเลขที่ประจำสำนักงานสรรพสามิตภาคสำนักงานสรรพสามิตพื้นที่ วัน เดือน ปี (ที่ชำระภาษี) ปริมาณสุทธิ (กรัม) ประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๓ ยาสูบอื่น ๆนอกจากบุหรี่ซิกาแรตที่นำเข้ามาในราชอาณาจักรให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิต โดยใช้เครื่องหมาย วัน เดือนปี ที่จ่ายแสตมป์สรรพสามิตหรือเครื่องหมายอย่างใดอย่างหนึ่งที่เจ้าพนักงานสรรพสามิตกำหนดประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๔ ยาสูบที่นำเข้ามาในราชอาณาจักรเพื่อเป็นตัวอย่างสินค้าหรือมิใช่เพื่อการค้าให้ผู้มีหน้าที่เสียภาษีเป็นผู้ขีดฆ่า โดยประทับตราคำว่า ห้ามจำหน่าย ด้วยหมึกสีแดงลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้วข้อ ๕[๓] การขีดฆ่าแสตมป์สรรพสามิตตามที่กำหนดไว้ในข้อ๔.๑ ให้ใช้บังคับตั้งแต่วันที่ ๑ ตุลาคม พ.ศ. ๒๕๖๒ เป็นต้นไปข้อ ๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๒๘ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑.[๔]แบบคำขอรับแสตมป์สรรพสามิต สำหรับสินค้ายาสูบ (ภส. ๐๖-๑๖)๒. แบบคำขออนุญาตนำแสตมป์สรรพสามิตไปปิดบนซองยาสูบ ณ โรงอุตสาหกรรมยาสูบหรือ ณโรงงานผู้ผลิตยาสูบที่ผลิตในต่างประเทศ (ภส. ๐๖-๑๗)๓. สัญญาการนำแสตมป์สรรพสามิตสำหรับสินค้ายาสูบไปปิดบนซองยาสูบ ณโรงงานผู้ผลิตยาสูบที่ผลิตในต่างประเทศ๔. หนังสือสัญญาค้ำประกันของธนาคาร๕. สัญญาการนำแสตมป์สรรพสามิตสำหรับสินค้ายาสูบไปปิดบนซองยาสูบ ณ โรงอุตสาหกรรมยาสูบ๖. หนังสือสัญญาค้ำประกันของธนาคาร(ดูข้อมูลจากภาพกฎหมาย) ประกาศกรมสรรพสามิต เรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ(ฉบับที่ ๒)[๕]ข้อ ๓ ในกรณีที่ผู้ได้รับอนุญาตให้นำแสตมป์สรรพสามิตไปปิดที่โรงงานผลิตยาสูบในต่างประเทศตามประกาศกรมสรรพสามิตเรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ ลงวันที่๒๘ กันยายน พ.ศ. ๒๕๖๐ อยู่ก่อนวันที่ประกาศนี้ใช้บังคับ ให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้ข้อ ๔ ประกาศนี้ให้ใช้บังคับตั้งแต่วันออกประกาศเป็นต้นไปประกาศกรมสรรพสามิต เรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ(ฉบับที่ ๓)[๖]ข้อ ๒ ประกาศนี้ให้ใช้บังคับตั้งแต่วันออกประกาศเป็นต้นไปพิมพ์มาดา/จัดทำ๑๑มีนาคม ๒๕๖๒พิมพ์มาดา/เพิ่มเติม๑๑มีนาคม ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๗๔ (เล่มที่ ๒)/๒๔ พฤษภาคม ๒๕๖๑[๒] ข้อ๒ แก้ไขเพิ่มเติมโดยประกาศกรมสรรพสามิต เรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ(ฉบับที่ ๒)[๓] ข้อ๕ แก้ไขเพิ่มเติมโดยประกาศกรมสรรพสามิต เรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ(ฉบับที่ ๓)[๔] แบบคำขอรับแสตมป์สรรพสามิตสำหรับสินค้ายาสูบ (ภส. ๐๖-๑๖) แก้ไขเพิ่มเติมโดยประกาศกรมสรรพสามิต เรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ(ฉบับที่ ๒)[๕] ราชกิจจานุเบกษาเล่ม ๑๓๕/ตอนที่ ๙ ง/หน้า ๑๐/๑ กุมภาพันธ์ ๒๕๖๑[๖] ราชกิจจานุเบกษาเล่ม ๑๓๕/ตอนพิเศษ ๒๖๔ ง/หน้า ๒๐/๒๒ ตุลาคม ๒๕๖๑